R5dwMg/zh-wiki-yue-long huggingface dataset:
以本站作為終點嘅路線有通往諾域治、較為繁忙嘅大東部主線同埋通往劍橋嘅西安格利亞主線，亦有提供東倫敦同埋雅息士郡嘅通勤列車服務，重有連接倫敦史坦斯特機場嘅機場快線。呢個站係英國境內最繁忙嘅車站之一，喺倫敦僅次於滑鐵盧車站同埋維多利亞車站，排行第三，每年使用人次有1億2千3百萬，佢亦係由Network Rail管理營運嘅17座車站之一。
《香港空間改造王》係香港有線寬頻開電視製作嘅家居資訊節目，由李尚正、盧頌恩主持。因為香港開電視長期收視冠軍節目《空間改造王》喺日本已經冇再製作，冇得繼續播，所以電視台就自己拍香港版，幫香港嘅家居去搞改造工程。
勞工局表示，有30個工人去咗該局求助，但未知嚟自焉個地盤。當局表示，响2015年5月27號，過百個工人已經收到依法計算嘅各項補償，而响2015年5月28號，再有兩百多個外僱反映工作補償及勞動權益嘅問題。
3月28號，籌備委員會秘書處舉行新聞發佈會，向傳媒公告澳門特區第一任行政長官參選報名資格同條件，由國務院港澳辦副主任、澳門特區籌委會秘書長陳滋英主持。報名日期由4月12號到17號。有意報名參選人士，須要以書面同籌委會主任委員會議講明參選意願，重要響報名日期入面親自送到籌委會秘書處澳門辦事處。
4月23號，根據特區第一任行政長官人選產生辦法嘅有關規定，籌委會主任委員會議對報名參選特區第一任行政長官嘅九個人進行咗資格審查，按參選人報名時間嚟排，確定區宗傑、劉球、梁排康、何厚鏵、梁四超，五個人符合參選資格，成為特區第一任行政長官候選人。
潘能敬堂，又叫潘家祠，堂號能敬，係十三行同文行潘氏家族嘅祠堂，喺廣州河南龍溪鄉日生社栖柵巷 。潘家祠保留咗部分閩南建築嘅特徵，係建築藝術史上廣府同閩南地域文化融合嘅典型代表。2016年，潘能敬堂被列為廣州市歷史建築。
清朝之前，潘家祠嘅所在地係一片田塘草埠。乾隆四十一年，同文行處於全盛時期，行商潘振承用一部份商業利潤喺廣州河南南溪西岸買落三百畝土地，起名叫龍溪鄉，起住宅同祠堂。潘振承嘅籍貫係福建省泉州府同安縣積善里明盛鄉白昆陽堡栖柵社，就將祠堂所在嘅巷起名叫栖柵巷，表示自己唔會忘記祖宗。
鴉片戰爭之後，潘振承家族從第四代開始，無咗外貿生財嘅優勢，一度出現咗家道中衰嘅跡象，甚至有子孫賣咗族人公有嘅祭田，重諗住賣埋間祠堂。好彩後嚟，族裡頭有德高望重嘅長輩出面阻止祠堂變賣，重救返因為族人賣祭田未交稅而畀人拉咗嘅長房兆鑾公。
祠堂坐北向南，原先佔地5000平方米，長度同闊度都有七十幾米，而家剩返600平方米。祠堂建築整齊雄壯，有三四層樓咁高。祠堂總體佈局分成三路雙護厝，即係中間三路，左右兩邊係「從厝」，有後樓，格局同閩南地區傳統大厝佈局基本一致，印證咗潘振承「不忘先人」嘅講法。
車站開通初期要有奧林匹克身份註冊卡啲人或有2008年夏季奧林匹克運動會同殘奧會嗰日比賽門票啲觀眾先至有得搭車，直到同年9月20號暫時退出營運為止。2008年10月1號恢復營運之後改成凈限有奥林匹克公園入場飛啲遊客先至有得搭車直到同年月9號先至取消嗮任何第三方條件搭車限制。
大坑西邨，係大坑西新邨嘅正式名，係香港九龍深水埗區石硤尾嘅一條私人屋邨，喺石硤尾邨同大坑東邨之間。全邨總共有八座樓，除咗民泰樓之外，其餘七座都喺1965年起好。呢條邨嘅民泰樓就喺港鐵石硤尾站嘅上面。呢條邨同一般公共屋邨唔同，屬於「私人屋邨」，唔係由香港房屋委員會或者香港房屋協會起同管，而係由一間叫「香港平民屋宇有限公司」嘅私人公司起同管。
1953年，石硤尾木屋區火燭，港英政府喺1961年用平價賣地畀香港平民屋宇有限公司，起大坑西新邨，安置當年受大坑西徙置區清拆計劃影響嘅租戶，而大坑西邨亦係香港唯一得到呢個安排而起嘅私人出租屋邨。1965年，邨裏面嘅其中七座樓宇起好，即係民強樓、民興樓、民順樓、民利樓、民康樓同埋民興樓。
1977年，呢條邨再起民泰樓，但工程開始咗無耐，啱啱係香港地鐵開始起。為咗起地鐵，地鐵公司就收番呢座位嘅地下使用權用嚟起石硤尾站，民泰樓嘅工程就押後。直至地鐵工程起好之後，香港平民屋宇有限公司先至能夠繼續起民泰樓。
龐德公共襄陽名士司馬徽、龐統有親切關係，經常聚合，划船遊江，無乜面阻，自在暢適。龐德公幫名士起名號，司馬徽嘅「水鏡」、諸葛亮嘅「臥龍」、龐統嘅「鳳雛」，都係龐德公題名嘅。有次司馬徽去龐德公屋企，咁啱佢行開咗，司馬徽話有客到，催促龐德公嘅老婆仔女煮嘢食，令佢哋忙咗一番。
龐德公返到，直入屋內見司馬徽，無嫌到佢啲做法，無分別到主客。司馬徽細龐德公10歲，所以當佢阿哥噉對佢，經常稱呼做「龐公」，結果世人以爲「公」係龐德公嘅名。諸葛亮每次到龐德公屋企，都向佢拜禮敬謹。龐統係龐德公嘅侄仔，少時未出名，只有龐德公睇起佢。
跟牆行演算法係最出名嗰種解迷宮演算法，又有叫做左手法則或者右手法則。如果個迷宮係簡單噉連住嘅話，佢啲牆冚唪唥都係一係相連一係連住個迷宮嘅外圍界限嘅，噉個人如果將佢其中一隻手一路掂住個迷宮埲牆一路行嘅話實唔會蕩失路，實會揾到個出口。
由拓樸學嘅角度分析可以了解跟牆行演算法點解掂。喺定義上，「簡單噉連住」嘅迷宮啲牆係冚唪唥都相連住嘅，即係冇循環路，所以喺一個噉嘅迷宮入面，每當行迷宮嗰個人撞到分叉路，每條分叉淨係有得再分叉或者做倔頭路。
Pledge 演算法係為咗要能夠避開障礙物而設計嘅，需要行迷宮嗰個人或者俾指示嗰個人是但揀個方向嚟做前進方向。當跟呢個演算法行迷宮嗰個人撞到一舊障礙物嗰陣時，佢會轉方向，同時會一隻手會掂住舊嘢一路轉，個人會數住佢轉咗嘅角度，並且時刻噉嘗試將個總共轉咗嘅角變做 0 度。
Trémaux 演算法係由法國數學家 Charles Pierre Trémaux 發明嘅，係一種用到喺地下度畫線嘅解決迷宮方法，只要個迷宮有清楚定義咗嘅通道就包保有效。呢種做法會將每條通道分做「未去過嘅」、「去過一次嘅」、同埋「去過兩次嘅」三種。
喺用呢個演算法行到去出口之後，跟住啲得一個記號嘅路行就可以一路行返去起點嗰度。如果個迷宮根本冇出口嘅話，呢個方法會帶行迷宮嗰個人返返去起點，而且每條路都會有兩個記號－喺後者呢個情況下，個人每條路都行過兩次，而兩個方向各一次。
剷起迷宮演算法係一種用嚟揾出一個迷宮入面是但兩點之間嘅路線嘅方法。呢個演算法識得睇到嗰兩點之間係咪真係有路通到 ，而且無論個迷宮幾大都好，佢都幫到個由迷宮內部開始行、記憶力有限、兼事前完全唔知道個迷宮係乜樣嘅個體成功噉解到個迷宮，淨係要求行迷宮嗰個人記住 4 個變數就可以揾到條路線出嚟。
剷起迷宮演算法用咗曼哈頓距離嘅概念。呢個概念指嘅係兩點之間嘅空間可以用格仔代表，而假設一個個體淨係有得沿住啲格仔嘅邊線行嘅話，噉喺是但兩點之間穿梭都會有好多條「最短路線」，呢啲路線嘅長度就係以所謂嘅 MD 計嘅。
呢個站喺起好5號綫嗰陣就整咗2個站廳出嚟，其中一個喺環市東路嘅北站廳同農林下路嘅南站廳，而兩個站廳都整咗客務中心出嚟。而兩個站廳之間都有通道接埋一齊。各個站廳嘅收費區都有好多部專用𨋢、扶手電梯同樓梯去到南北站廳、客流集散廳同埋邊條綫嘅月台都得。
喺2006年，5號綫同6號綫嘅工程開始逳手，而呢個站重整咗兩條地鐵嘅轉車車站。但喺起緊呢個站嗰陣，車站隔籬有棟8層樓嘅某單位住戶因為同施工隊成日傾唔掂，有住戶唔肯搬走。而地鐵方面就改咗個車站嘅設計方案而導致車站嘅面積變細咗，之前本嚟有規則形狀嘅車站就變成冇規則形狀嘅車站。
響2009年12月28號，呢個站正式投入服務。初期凈係開咗北站廳同埋5號綫嘅月台。嗰時凈係得4個出入口。喺凈係得5號線開通咗嗰陣，喺1號線嘅公園前站西邊嘅乘客轉車過嚟呢個站嗰陣，成日都要兜過2號線先至過到嚟呢度。
車站開通初期，原先喺農林下路小學隔籬嘅髮廊整咗個地鐵出入口方便出入站，但俾學校好多學生家長話出入口工程喺學校範圍，會影響學生仔上課而反對。雖然地鐵方打算喺犀牛路口整咗個地鐵出入口，但同樣亦俾學生家長話同學校隔咗條馬路而導致細路返學過馬路好崖广而反對。
如估你搭緊6號綫喺呢個站落車轉5號綫，要去到北邊嘅站台先至可以轉，千祈冇去咗站台嘅南邊。因為站台嘅南邊凈係可以出站，冇得轉車咁玩嘢㗎。重有，如估你搭緊5號綫喺呢個站落車轉6號綫嘅話，要去到站台最中間嘅通道嗰邊，嗰度有條手扶電梯同樓梯可以落去，落咗2層樓之後轉右再落去就到6號綫嘅站台喇。
愛係人對其他人或者一啲嘢有強烈依附嘅感覺。呢種感覺咁會令到個人嘅情緒、行為、思想、睇嘢同態度有好大轉變。愛係人際關係其中一個好重要嘅元素，亦都好影響到對自己嘅睇法。人同人嘅愛會搞到個人溫柔，人之間有吸引力，會變到好親密，亦都有唔少正面影響，有時亦都會為咗人犧牲自己。
九里市係喺韓國京畿道嘅一個市，原本屬於楊州，面積有33.3平方公里，2002年統計有193,214人喺嗰度住。根據2003年嘅行政區劃，成個市分咗做8個行政洞。九里市嘅市樹係白果，市花係大字杜鵑，市鳥係鴿。
北滘站起響廣東省佛山市順德區北滘鎮桃村，係廣珠城際軌道交通嘅架空站，東邊係碧桂路，南邊係三樂路。呢個站唔近北滘鎮嘅中心區，附近嘅基建暫時未搞掂，不過宜家已經逐步起緊啲路，令到呢個站可以方便去番禺區附近地方嘅人。
關愛基金係香港喺2011年根據《民政事務局局長法團條例》而成立嘅信託基金，主要目的係為經濟上有困難嘅市民提供援助，特別係嗰啲未納入社會安全網，或雖然身處安全網但係仍然有一啲特殊需要而未獲得照顧嘅人。關愛基金亦可以考慮推行先導項目，協助政府硏究有邊啲措施可以考慮納入常規資助同服務範圍。
間醫院係由美國基督教長老會喺1898年2月28號開始創辦，初期嗌過基爾氏醫院兼隸屬教會機構。1926年，廣州市政府成立咗間複性醫院，第二年因為基爾氏醫院爆出經費短缺及工人罷工，令醫療業務一度停辦，加上嗰時嘅醫務領事會冇心去搞呢單嘢而畀咗廣州市政府睇實。
1927年3月1號開始接手惠愛醫院而將醫院分別改名做廣州市立第一、第二神經病院。1935年6月又收購咗惠愛醫院冚唪唥物業。同年12月26號將第一神經病院撤銷兼合併，變成廣州市立精神病療養院。1938年10月廣州淪陷，政府撤走之前，醫院畀咗廣州天主教會睇實直到日軍投降為止。
不過，由於14號綫實行咗快慢綫，兩綫嘅列車行嘅軌道都唔同。按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。不過14號綫嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站。
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段被列入咗9號綫一部分，而廣從路段直到2008年份規劃先至重新提出。
呢個站主要畀喺華軟讀書啲學生、北回歸綫標誌塔玩啲遊客同附近啲樓盤、周邊啲村莊上落客為主。喺每個禮拜日晚黑同禮拜一朝早、及禮拜五晏晝到挨晚，A出入口有好多讀書啲學生上落。而B出入口喺逢每年6月21～23號期間先至有啲人流上落。
民國廿三年，陳濟棠做廣東省長時起咗間專門生產啤酒同汽水嘅省營企業，廣東省長林雲陔同建設廳長何啟灃，同廠長陳國機一齊喺間工廠搞生產汽水同啤酒嘅業務。嗰時工廠啲設備都係從捷克斯洛伐克進口。2005年9月被登記為廣州市保護文物，2008年12月19號升級成廣州市文物保護單位。
哈密瓜性鍾意充足嘅太陽光同較大嘅晝夜溫差，日頭可以充分發揮光合作用，而夜晚嘅呼吸消耗較細，因此糖分含量高，味極香甜。果皮表面有網紋，果肉有綠色、白色、橙色等多品種，主要產於降雨量小，晝夜溫差大嘅新疆哈密、吐魯番、鄯善等地。
森喜朗係一位日本嘅政治家，之前做過第85、86任日本內閣總理大臣、第19任日本自由民主黨領袖、衆議院議員，第105任文部大臣、第56任通商産業大臣、第62任建設大臣、自由民主黨政務調査同總務會長同自由民主黨幹事長。
豺狼座係家下八十八西洋星座之一。佢響天球南部，佔天球面積334平方度。地球北半球來講，豺狼座係夏天嘅星座，即係夏夜會見到。肉眼可以睇到嘅星，約莫70粒到。有一到四等星20粒，即係有3等星4粒、4等星16粒。
，全名叫曼維·皮他·奈亞，香港傳媒普遍譯文奴爾·紐亞或簡稱做紐亞，係德國足球員，司職足球守門員。佢依家踢緊德國甲組足球聯賽嘅拜仁慕尼黑，又踢緊德國國家足球隊。佢以出色嘅反應能力，阻截能力，成日衝出禁區解圍同埋對球路嘅判斷而聞名。
真空彈，又叫熱壓彈，燃料空氣炸彈等。呢種炸彈同常規炸彈唔同，真空彈無氧化劑，而係直接用空氣裏面嘅氧氣來燒。佢係利用高揮發性嘅燃料，散發響空氣裏面，同氧氣混合，響目標區引燃產生爆炸。爆嗰陣同時消耗晒空氣中嘅氧氣，造成爆炸區短暫缺氧狀態，而達到殺傷同破壞目的嘅武器。
除此之外，由於同陽明山之間嘅交通便捷，亦都令金山區成為北海岸嘅重要遊憩點。金山區係北濱地區嘅精華所在，擁有鑲嵌住突出岬角、弧形沙灘嘅綿長海岸線、翠綠嘅山川田園，同埋由磺溪沖積而成嘅肥沃平原，從大屯火山群一直向海延伸，密佈住形狀唔規則嘅水田。
金包里社首度出現喺1700年郁永河嘅《裨海紀遊》，係嚟到臺灣漢人嘅對北海岸某啲原住民村落嘅稱呼。由1684年到1894年，金包里社落入清廷嘅管轄。到咗1684年屬於福建省臺灣府諸羅縣，1723年改為隸福建省臺灣府淡水廳，1875年又改為隸福建省臺灣府基隆廳，1888年再度改為臺灣省台北府基隆廳轄下。
大屯火山群嘅溫泉地熱活動，分佈喺北投同金山之間，長約18公里寬約3公里嘅狹長地帶。熱源由深部向上儲存喺五指山層，喺七星山馬槽區下方最熱，而火山碎屑岩受熱水換質作用矽化形成黏土，形成本區溫泉嘅良好覆蓋層，金山岬嘅溫泉區，係五指山層喺金山區嘅露出點。
蹦火仔係金山古老嘅捕魚法，利用燃燒火把同埋喺點燃嘅時候製造嘅聲響，用聲音加上利用魚類趨光性嘅特點去撈捕躍出海面嘅青鱗魚。地點主要係喺磺港港口，1927年嘅《台北州漁村調查報告書》已經有記載，而家係新北市政府向聯合國文教組織申請為世界文化遺產項目之一。
金山溫泉位於金山區同埋隔籬嘅萬里區下萬里境內，濱臨東海，屬於大屯火山群嘅火成岩溫泉。包括中性碳酸泉、酸性硫磺泉、鹼性硫磺泉、白磺多種泉質，部分濱海嘅泉水含有鹽份，泉水溫度喺攝氏45至50度之間，出水口溫度達到攝氏90度。
大清光緒卅一年，黃氏族人喺舊時嘅千頃書院位搞咗間學校，嗌千頃小學堂，但嗰時凈限招黃氏啲細路入學。後嚟隨住規模發展，喺1911年辛亥革命期間改名做千頃國民學校。直到1926年取消咗小學部兼改辦成新制初級中學，學校亦改名做私立千頃中學重喺三年後加開埋高中部。
1953年，由於廣州市人民政府開始接手千頃同藹文兩間嘢，加上嗰時規定唔畀有私人機構而將兩間學校合併，改名做廣州市第14中學。期間佢一直係間獨立嘅公辦學校，1969年春因15中停辦，學校接收咗一大堆原先喺15中讀緊書啲學生同先生。
希伯來文本來冇一個字母係母音，後來發明咗用 ｢點｣標母音嘅方法之後，因為古祭師忌諱神名，就標咗 ｢上主｣嘅母音落個名度，表示見到個名唔應該讀真名而係要讀 ｢上主｣，結果雖然而今嘅希伯來文聖經有標母音，但係仍然都剩係知道神名嘅子音而唔知母音，即係冇人知呢個名正確讀音係乜。
截至2021年5月16號夜晚8點，香港政府表示香港已經接種超過200萬劑武漢肺炎疫苗。一共接獲大約2890宗接種疫苗後嘅異常報告，20宗接種疫苗之後喺14日內死亡報告，政府聲稱呢啲死亡個案經過評估後同接種疫苗無任何因果關係。
江村頭，亦寫岡村頭，喺廣州南郊，係海珠區嘅一條自然村，舊底屬番禺縣茭塘司。宋朝開村，大姓係崔。1938年，陳濟棠喺村南創勷勤大學。1958年之後屬新滘公社紅衛大隊，改名石榴崗村。1999年，改屬江海行政街。
馬曉晴喺香港出世，3歲移居北京，讀北京哈囉Harrow國際學校，13歲移居美國，2017年喺美國科羅拉多州 Cheyenne Mountain High School 高中畢業。後嚟只係用咗兩年半時間完成4年大學課程，攞到馬薩諸塞大學阿默斯特分校傳播學理學士學位。
馬曉晴自細接受花式溜冰訓練，10歲喺全國青少年錦標賽上攞到銀牌，2010年到2017年都攞到香港錦標賽冠軍。13開始代表香港喺世界各地比賽，最好成績係2016 Reykjavik International Games為香港攞到銀牌。
鄧小平認為，共同富裕係分階段嘅，可以用市場機制作為工具進行建設，而唔係同步富裕。佢提倡一部分有條件嘅地區、一部分人先富裕起身，帶動同幫助落後嘅地區同人民，最終實現共同富裕。同步富裕係要求全體社會成員喺同一時間，同平均分配嘅辦法，消除生活水平差距。
《習近平思想》入面包含「精准扶貧」嘅思想。呢一個思想認為，有能力、有條件發展經濟嘅人能脫貧致富嘅同時，亦要畀發展成果更多更公平咁惠及廣大貧困群眾，幫助冇能力同條件或者暫時冇能力條件發展嘅人實現發展，實現共同富裕。
另外，中共中央總書記習近平喺2021年8月嘅中央財經委員會第十次會議同中共中央政治局會議上，再次提到共同富裕係中國式現代化嘅重要特徵，提出「要構建初次分配、再分配、三次分配協調配套嘅基礎性制度安排，形成中間大、兩頭小嘅橄欖型分配結構。
」。為咗回應習近平嘅號召，中國科技巨頭騰訊宣布投資500億組建「共同富裕專項計劃」。拼多多亦喺2021年8月24號承諾將上季同未來幾季潛在獲利，投入農業發展，直至投資100億元。中央財經委員會辦公室負責人就表示唔會搞「殺富濟貧」。
2021年11月頭，香港馬主蘇啟聲名下叫做Nowitzki嘅賽駒起名做「共同富裕」，引起馬迷廣泛關注，但係呢匹容天鵬馬房賽駒喺香港出賽6次，全部跑唔入獎金名次，重喺2022年7月14號結束喺香港嘅競賽生涯。
港島第16旅童軍，係香港童軍總會港島地域西區屬下一個學校旅，主辦團體係聖類斯中學，喺1940年成立，係其中兩個第二次世界大戰前成立而仍然存在嘅香港童軍旅，初時叫第16童軍團。16旅嘅創辦人係Brother Greenshaw。
Kangiqsualujjuaq，前稱 George River，喺 George River 呢條河河口嘅 Ungava Bay 嘅25公里外，地理上係加拿大魁省 Nunavik 區最東嘅一條村，政制上係 Kativik 區域政府轄下嘅一條北方村落，喺區域首府 Kuujjuaq 市東北大概160公里外，2021年人口956人。
今日嘅 Kangiqsualujjuaq 村嘅前身係一個哈德遜灣公司嘅一個叫做 Fort Siveright 嘅貿易基地⸺呢個名係指公司嘅另一個貿易基地 Fort Coulonge 嘅負責人 John Siveright⸺但係1869年開始已經被人跟條河叫 George River 或者 Fort George River。
最初有人喺度長住係1838年，嗰陣哈德遜灣公司嘅 John McLean 幫公司起咗一個佢叫 Fort Siveright 嘅貿易基地，喺依家條村嘅南邊，當時主要係喺度捉三文魚同海豹。1842年，由於公司認為 Fort Chimo冇錢賺，唔使再用 Fort Siveright 來運貨，所以就畀人遺棄。
1876年，呢個地方再次有人用，主耍係用來阻止當地嘅原住民同摩利維亞人做生意，但係1878年又再畀人遺棄，然後1883年又用返，又係捉三文魚同海豹。1917年，因為呢度做開嘅交易活動轉咗去 Port Burwell 嗰度做，George River 變咗淨係用來捉魚，最終響1952年再次畀人遺棄。
1959年，呢度嘅原住民決定成立魁省北部嘅第一間賣北極紅點鮭嘅合作社，於是喺1962年開始起條村，1963年起學校，1980年正式成立市級政府。起村嗰陣最初沿用 George River 呢個名，成立政府之前已經改咗叫 Kangiqsualujjuaq。
最大嘅熱帶雨林響亞馬遜，連埋中美洲尼加拉瓜嘅森林。其次係喀麥隆到剛果一片非洲森林。之後係亞洲緬甸到巴布亞新畿內亞嘅森林。澳洲東北面都有雨林。而溫帶呢，主要係北美洲，英屬哥倫比亞省，東南阿拉斯加，美國本土西北，亞洲格魯吉亞，歐洲巴爾幹，紐西蘭同塔斯曼尼亞。
雖然雨林有咁多植物，其實佢嘅泥土唔係咁肥沃。原因係細菌好快將啲嘢分解，無乜腐植質留響度。所以響呢啲地方，鐵同鋁嘅氧化物就集中響泥裏面，泥變到鮮紅色，甚至搞到變成礦。響一啲後生地層，好似火山爆發殘留，就會肥沃好多。
唐英傑案係第一單被控告違反香港國家安全法嘅案。被告唐英傑曾經參與反逃犯條例修訂運動。2020年7月1號，港區國安法實施當日，香港示威者喺香港島舉行七一遊行。下晝大約一點半，銅鑼灣百德新街一帶有人羣集結。
廿三歲嘅唐英傑喺灣仔揸著部插有「光復香港　時代革命」旗幟嘅電單車，衝埋去由防暴警察組成嘅防線，喺穿越防線期間有最少三個警員係受咗傷。警方喺7月1號以《港區國安法》拘捕咗10個人，只有唐英傑被落案起訴。
警方最初嘅講法話，下晝三點半左近，喺灣仔柯布連道近謝斐道度係有一男子揸著電單車，撞去喺處執勤緊嘅警員，電單車跟著係被截停，嗰陣時見到車度插著寫有「光復香港 時代革命」嘅旗幟，警方隨即拘捕司機，理由係涉嫌瘋狂駕駛及違反《港區國安法》。
7月3號，警方正式落案控告唐英傑觸犯《港區國安法》下嘅「煽動他人分裂國家罪」同「恐怖活動罪」兩條罪名，並喺7月6號喺西九龍裁判法院提堂。呢個係香港法院首次開庭審訊有關《港區國安法》嘅案件，亦都令到唐英傑成為首個被控違反國安法嘅被告。
唐英傑喺庭上被國安法指定法官蘇惠德拒絕保釋，還押到10月6號再審。佢喺8月向高等法院申請人身保護令同保釋，被法官周家明同李運騰駁回。10月6號，律政司對兩項控罪作出修訂，案件喺11月16號轉介高等法院審理。
2021年2月9號，律政司司長鄭若驊引用國安法第46條，決定唐英傑案冇陪審團，改由三個指定國安法法官共同審理。唐英傑就「冇陪審團」嘅決定喺4月7號入稟高等法院提請司法覆核，喺5月20號被李運騰裁定敗訴。
唐英傑案喺2021年6月23號開審，審期預計係十五日，由三個法官共同審理。控方獲准加控唐英傑「危險駕駛引致他人身體受嚴重傷害」，作為「恐怖活動罪」嘅交替控罪。 負責落案嘅律政司署理助理刑事檢控專員張卓勤試過呈交埋中國大陸刑法叢書俾法庭，話希望法庭量刑嘅時候會以呢啲資料做參考。
7月29號，3名國安法指定法官喺聽取咗求情後，喺30號下晝係宣判唐英傑獲刑9年，另加埋停牌10年。喺判刑嘅時候法官杜麗冰解話，「煽動他人分裂國家罪」嘅量刑起點係六年半，「恐怖活動」量刑起點係八年，當中嘅兩年六個月分期執行，所以就合共判咗呢個結果。
加里寧格勒，係俄羅斯加里寧格勒州首府，人口45萬。舊陣時係德國領土，叫哥尼斯堡，二戰之後畀蘇聯佔領並且將佢劃入俄聯邦嘅一部分兼改名做「加里寧格勒」去紀念加里寧，同俄聯邦本土隔開。蘇聯解體之後變咗做俄羅斯嘅一笪飛地，除非坐飛機，唔係一定要經過立陶宛先過到去。
1898年元旦正式改為區，叫皇后區。後來道路網同埋紐約地鐵嘅延伸，令皇后區嘅人口不斷上升，由1920年大約469,042人，增加至1930年嘅1,079,129人。1948年7月1號紐約國際機場落成，亦即係甘迺迪國際機場。
喺事業初期，佢先從小角色做起，有啲人話佢演技木訥，佢後來都話好多年後先做到用真情實感去演戲。另一方面，佢亦面對喺新加坡無親人，感覺孤單同迷茫。不過，佢亦話可能係因為自己夠努力，所以就算呢個行業競爭好大，佢都仲有唔少機會。
後來憑著電視劇陸小鳳之決戰前後、小娘惹同埋走進走出等多部電視劇得到唔少新加坡觀眾嘅注意，喺2011年嘅紅星大獎憑走進走出首度獲頒年度最佳男主角大獎，再喺2016年憑志在四方II再度風光封帝同攞到超級紅星大獎。
馬來西亞主要由東馬來西亞同西馬來西亞組成，中間隔住南中國海。馬來西亞大部分沿海地區都係平原，中部係布滿茂密熱帶雨林嘅高原。最高山峰係沙巴州嘅京那巴魯山，又叫神山。馬來西亞靠近北緯1°同7°以及東經100°同119°之間嘅赤道，氣候潮濕炎熱，全年雨量充沛。
受到海洋影響以及印度洋同南中國海吹過嚟嘅季候風系統變化。通常呢度嘅氣候分為西南季風同東北季風。每年4月至11期間吹西南季候風，11月至2月期間吹東北季侯風。馬來西亞大部分地區平均氣溫維持喺21°C至32°C之間，全年濕度亦好高。
東馬喺婆羅洲島上面，主要可以被分為沙巴、沙撈越兩個部分，另外亦有納閩聯邦直轄區。沙巴州由5個分區組成，分別係斗湖、山打根、古達、沙巴西海岸地區同沙巴內陸地區。納閩聯邦直轄區面積只有91平方公里，喺沙巴嘅西海岸。
布城係聯邦政府新建立嘅行政中心，主要係避免首都吉隆坡太塞車。總理府喺1999年搬咗去布城，所有中央政府辦事處亦喺2005年搬去布城。除咗議會之外，吉隆坡只係留返少量政府機構。其他城市包括怡保、喬治市、新山、古晉同亞庇。
馬來西亞最南點喺沙撈越西連縣。柔佛州嘅丹絨比艾係馬來西亞半島，同時亦係成個歐亞大陸嘅最南點。最東點喺沙巴州拿篤嘅Dent Peninsula。最北點喺沙巴州嘅邦吉島。最西點喺霹靂島，佢屬於吉打州一部分，係馬六甲海峽海中心一個砂岩。
馬來西亞最高嘅山脈係沙巴州嘅克洛克山脈，佢將沙巴州分成一半。呢個山脈包括京那巴魯山，佢係全馬最高嘅山峰，同埋坦布幼崑山，佢係全馬第三高嘅山峰。4,095.2米高嘅京那巴魯山係全馬最高嘅山峰，佢畀京那巴魯國家公園保護，一個聯合國教科文組織嘅世界遺產。
馬來西亞半島有無數山脈，沿住半島由北向南平行伸展。主要山脈係蒂迪旺沙山脈，佢將半島分為東海岸同西海岸。半島第二高峰可布山都喺嗰度。呢啲山脈係茂密嘅森林，主要由花崗石組成。山脈範圍係馬來西亞半島一啲河流系統嘅發源地。
喺東馬姆祿山國家公園嘅Mulu Caves係全球最大嘅洞穴。佢哋喺Penambo range同汶萊之間，形成咗一個主要遊客景點。喺700米長同 70米高嘅沙撈越洞廳係全球最大嘅洞廳。其他出名嘅洞穴包括1.
馬來西亞擁有無數嘅島嶼，最大係沙巴嘅邦耳島，佢面積有440.7平方公里。第二大係沙撈越嘅Betruit Island，之後係吉打嘅浮羅交怡以及檳城州嘅檳島。同第二啲國家分享土地最大島嶼係婆羅洲，其次係石巴迪島。
作為靠近赤道嘅國家，馬來西亞全年氣溫幾乎無咩大落差。除咗馬來西亞半島東海岸同沙巴嘅北部同東北部以外，全年溫度差距少過2°C。喺北半球冬天東北季候風期間，沙巴嘅北部同東北部有時亦會受到西伯利亞吹過嚟嘅冬季季候風所影響。
每日氣溫變化都幾大，沿海地區變化大約係5°C至10°C，內陸地區大約係8°C到12°C，但係從未遇到過好似熱帶地區咁高溫。即使日頭通常好熱，但係除咗西南季風之外，其他空曠地方夜晚都好涼爽，西南季風夜晚就相對較熱。
即使季節性同局部溫度變化相對較少，但係喺某啲情況入面可能有未知之數。對於馬來西亞半島嚟講，東北季風期間溫度變化明顯，特別喺馬來西亞半島東海岸、沙巴州嘅北部同東北部。但係喺沙撈越州，睇唔出有明顯嘅溫度變化。
季節嘅風向同當地地形嘅特質決定咗馬來西亞降雨分佈嘅型態。東北季候風，暴露嘅地區，例如馬來西亞半島東海岸、沙撈越西部同沙巴東北海岸，會經歷幾個暴雨期。相反，內陸地區或者山區就相對唔受呢種天氣情況所影響。
東北季候風通常喺11月初開始，大約3月結束。喺呢個季節入面，盛行嘅風係由東面或者東北面吹過嚟，風速大約喺10至20節之間。當中，馬來西亞半島東海岸嘅各個州屬同埋沙巴州北部同東北海岸受風速影響最大，風速可以去到30節，或者喺西伯利亞吹過嚟嘅陣強風風速會更加大。
同溫度一樣，相對濕度喺每日嘅變化大過全年變化。喺相對較乾嘅月份，每日最低平均濕度可以低至42％，而喺較潮濕嘅月份，每日最低濕度都可以高達70％。半島地區西北部各個州屬，即係吉打州同埋玻璃市以及東馬嘅沙巴北部，平均每日嘅相對濕度變化比較大。
但係，唔同季節同埋地點亦有唔同，太陽光線接收量亦有唔同。例如，亞羅士打同哥打巴魯每日大約接受7個鐘嘅日照，而古晉喺1月更加平均每日只有3.7個鐘。另外，亞羅士打喺同一個月平均每日獲得嘅最大值有8.7個鐘。
喺所有影響蒸發速率嘅因素入面，陰天同溫度係兩個最主要嘅互相關聯因素。陰天意味住太陽光線照射率低，缺乏光線會導致溫度降低。根據蒸發數據進行嘅測試表明，陰天或者多雨、潮濕月份嘅蒸發率較低，而比較乾嘅月份係蒸發率較高嘅月份。
馬來西亞嘅森林可以歸類為熱帶雨林。馬來西亞大約58.2％嘅土地畀森林覆蓋。有大量低地森林低過海拔 760米。東馬同婆羅洲其他部分，以前畀婆羅洲低地熱帶雨林所覆蓋。有超過2000種樹品種 。但係，佢哋好多已被清除，主要因為喺1960年代開始以嚟伐木量同輪耕數量有所增加。
馬來西亞嘅熱帶雨林有多種類型，主要係龍腦香科、樹沼同埋紅樹林。主要森林係龍腦香科森林。龍腦香料物種集中喺馬來西亞。馬來西亞有超過1,425平方公里 紅樹林。有啲區域被劃定為森林保護區、州公園或者國家公園。
呢啲保護區由Department of Wildlife and National Park、the Forest Department of Sarawak、the Sabah Forestry Department, Sabah Foundation同埋沙巴公園所管理。
東馬有婆羅洲低地熱帶雨林、Borneo montane rain forests、Borneo peat swamp forests、Southwest Borneo freshwater swamp forests同埋Sundaland heath forests。
喺馬來西亞半島同東馬之間嘅南中國海，係馬來西亞範圍最大嘅水體。對住馬來西亞半島嘅西海岸一直去到半島嘅南部係馬六甲海峽，而北部係安達曼海。馬六甲海峽喺蘇門答臘同馬來西亞半島之間，佢係世界上最重要嘅船隻航道之一。
馬來西亞聲稱佢哋水域有12 nm ，一直延伸去到珊瑚三角區。同時，亦有334,671 km2根據距離沿海基線200米海里嘅專屬經濟區。同時，亦聲稱200米深嘅大陸架或者喺勘探深度範圍內嘅南中國海被叫做巽他古陸。
馬來西亞嘅地理位置保護咗大馬免受主要重大自然災害所影響。馬來西亞喺穩定嘅板塊度，所以可以減低地震同火山帶嚟嘅直接風險，同時亦畀周邊嘅陸地保護，可以部分避免畀海嘯沖擊，另外，馬來西亞亦係熱帶氣旋罕見嘅目標。
呢幾十年嚟，洪水一直係最關注嘅問題。由於喺河流集水區嘅急速發展，導致咗增加河水徑流同地面逕流流量增加、河流入面嘅沉積物亦有所增加以及河流沿岸有頻繁侵蝕。當中，2006年同2007年洪水事件喺柔佛州造成咗15億令吉損失、18個人死咗、110,000人要臨時流離失所。
由於靠近赤道導致Coriolis力弱，熱帶氣旋喺馬來西亞國係好罕見，即使大馬好接近活躍嘅西北太平洋熱帶氣旋 basin。由記錄開始以嚟，唯一對馬來西亞造成重大影響嘅熱帶氣旋係2001年嘅熱帶風暴畫眉。
馬來西亞喺好大程度上係穩定，無咩地震，只有好少現代火山活動歷史，完全喺巽他板塊上面，喺澳洲板塊同歐亞板塊兩個主要板塊邊界之間。其中，澳洲板塊同歐亞板塊喺馬來西亞半島西面，菲律賓板塊同歐亞板塊喺馬來西亞婆羅洲。
馬來西亞半島更加有機會有嚟自印尼蘇門答臘島嶼附近地震引起嘅輕微震顫，呢啲地震主要由蘇門答臘斷層同Sunda megathrust造成。但係，喺1922年1月31號同1922年2月7號嘅馬來亞同新加坡大部分地區都感受到兩次非蘇門答臘發源嘅罕見地震。
婆羅洲州屬，特別係沙巴州，處於中程度嘅 板塊間地震同埋板塊內地震，因為佢接近活躍嘅板塊活動，沿住環太平洋火山帶，沙巴州有紀錄以嚟發生嘅地震有1976年嘅沙巴地震同埋2015年嘅沙巴地震，喺平均6.0嘅Mw。
自從2004年印度洋大地震以嚟，啲人開始對海嘯對馬來西亞嘅風險興趣有所提高。即使馬來西亞半島嘅西海岸畀印尼蘇門答臘大部分作為緩沖區所保護，免受海嘯波浪嘅完全影響，但係相對較弱嘅偏斜海嘯波浪亦會導致馬來西亞半島西北海岸造成破壞、傷亡同財物損失，影響嘅沿海地區包括玻璃市、吉打州、檳城同霹靂。
截至2011年，馬來西亞嘅可耕地百分比為5.44％。農田佔17.49％，而其他土地用途佔77.07％。截至2009年，灌溉土地覆蓋面積有 3,800 km²。截至2011年，可再生水資源總量為580立方公里。
馬來西亞半島人口比東馬來西亞多，其中79.2％人口住喺馬來西亞半島。 喺2002年，59％馬來西亞人口住喺市區，其餘人口居住喺鄉村地區。最大城市係吉隆坡，人口有189萬，計埋大都市區巴生谷人口大約有700萬人。
馬來西亞嘅陸地邊界劃分得好清晰。馬來西亞同泰國嘅邊界喺1909年設立，當時暹羅將吉打、吉蘭丹、玻璃市同登嘉樓割讓畀英國。馬來西亞同汶萊之間有海上邊界爭議，當中汶萊聲稱沙撈越林夢，經過咗20年嘅談判，兩國終於喺2009年3月16號通過交換信件解決咗呢一個問題。
TREASURE係南韓一隊男子歌唱組合，隸屬YG娛樂。初頭個男團有12人，而家有10人。現任成員包括崔玹碩、志焄、Yoshi、俊奎、尹材赫、Asahi、道榮、Haruto、朴炡禹同蘇庭煥，並由崔玹碩、志焄擔任隊長。
黃浩然，係香港導演，亦係香港公開大學人文社會科學院高級講師。佢1993年香港演藝學院電視電影文憑畢業，2000年代執導過幾套香港電台電視部外判單元劇同紀錄片，包括《獅子山下》。佢2014年執導頭一套劇情長片《點對點》，獲第34屆香港電影金像獎新晉導演提名。
喺廿一世紀初，伊勞係國際象棋上最常用嘅棋手評分方法。國際象棋聯會等嘅國際象棋組織以及網上國際象棋遊戲，都係靠伊勞系統嚟評定啲棋手實力有幾高嘅，而事實上伊勞制度嘅創始人阿柏特·伊勞都係一個熱愛國際象棋嘅人，仲去到國際象棋大師嘅水平。
一般嚟講，一個國際象棋組織會有套方案，講明「伊勞係咁多咁多分至咁多咁多分嘅棋手，可以配以呢個呢個稱號」噉，但唔同嘅國際象棋組織喺呢方面嘅做法都有啲唔同。以國際象棋聯會為例，根據 2023 年嘅國際象棋聯會準則，一位棋手嘅預設伊勞值係 1,000，佢喺國際象棋比賽同第啲棋手較量，官方紀錄就會按佢啲對手嘅伊勞以及對局嘅結果，調整呢位棋手嘅伊勞。
2006年香港選舉委員會界別分組選舉喺2006年12月10日朝早七點半到夜晚上十點半舉行，目的係為咗選出喺38個界別入面，分組選出六百六十四個人進入選舉委員會，用嚟喺2007年香港特別行政區行政長官選舉選出第三屆行政長官。
呢屆有31人爭20個位，民主派喺當中支持教協12人同埋教協教聯嘅二人名單。另外公民黨嘅胡可仁都用咗教協嘅政綱口號。教總、教聯、教評就屬於建制派名單，而大部分獨立參選人士都屬於建制派。最後，民主派支持嘅14人同埋胡可仁都當選，建制派就攞到其餘5席。
呢屆有37人爭20個位，親民主派嘅護協原本想派出20人嘅名單，但係李國麟同華員會嘅黃河決定合組名單，護協嘅人縮到得10個，後來更加有其他團體加入聯合名單，護協嘅名額最後得返6個，令唔少會員不滿。除咗呢條聯合名單之外，重有曹聖玉、汪國成在內嘅護專名單。
蜜桃成熟時係部香港鹹片，响1993年上畫，係套三級片。片中女主角李麗珍原本做開嘅電影基本都係青春少女片，轉型拍攝呢類三級片係一個好大嘅挑戰。雖然呢齣片劇情簡單，但係亦贏得咗相當好嘅票房，有1230 萬港元票房收入，係分級制度實行以嚟票房排名第16位嘅三級片。
有錢女 Jane 高中暑假期間被老竇老母安排去美國學好啲英文。佢將機票送畀人，靜雞雞去男友屋企準備同佢過二人世界，發現男友有咗第 2 個女人，於是又好嬲咁走咗。喺郊外踭啲畀人強姦，好彩走得甩。後嚟遇到作家 David，兩人一見鐘情，雖然好鬼痴纏，因某啲原因而離開幾日，最後重修舊好。
陳三元自細受叔叔陳小生影響，大學畢業後就投身警界，成為陀槍女警，亦因而認識了當文職嘅師姐朱素娥，娥乃係一失婚婦女，加入警隊只係為咗職高薪厚。娥本以為自己幸福美滿，點知丈夫有婚外情，娥傷心欲絕，離婚後為咗生活唯有申請陀槍，希望可以升職。
濱海車站係加拿大卑詩省溫哥華市中心最主要嘅公共交通樞紐。大溫哥華地區交通機構運輸聯線轄下嘅溫哥華架空列車其中兩條路線、通往北溫哥華市嘅海上公車渡輪、以及通往米遜市嘅通勤鐵路西海岸快車，都將總站設喺濱海車站。
最早嘅濱海車站係喺1914年由加拿大太平洋鐵路建造嘅。宜家嘅濱海車站係加拿大太平洋鐵路喺卑詩省建造嘅第三座終點站，風格係同太平洋鐵路沿線好多其他車站同酒店相似嘅「鐵路哥特風格」。之前加拿大太平洋鐵路曾經將總站設喺宜家嘅濱海車站嘅西邊，而舊終點站就無鐵路哥特風格嘅建築。
早喺鐵路公司離開濱海車站之前，溫哥華同周邊嘅市鎮就開始策劃將濱海車站改造成公共交通樞紐。1977年，停航徂接近20年，來往溫哥華同北溫哥華嘅水上公車重新開通，濱海車站為此專門建造徂一座海上公車碼頭同埋一條連接車站同碼頭嘅天橋。
6月17號，第一班海上公車由溫哥華出發，平安抵達北溫哥華朗斯地亞碼頭。1980年代早期，為徂迎接1986年溫哥華世博會，溫哥華政府開始興建架空列車。濱海車站嘅一部份原屬太平洋鐵路嘅鐵軌被人拆除，為架空列車嘅軌道褪出空間。
1995年，為徂迎接即將喺11月投入服務嘅通勤火車西海岸快車，濱海車站開始喺太平洋鐵路嘅軌道旁邊建造月台。2002年，架空列車千禧線投入服務，同原有嘅線路共用軌道，直至當局喺2016年10月22日重組架空列車網絡為止。
名門有四座樓，第1座叫顯名殿，第2座叫揚名殿，而第3同埋第4座向海嘅單位叫盛名殿，向山嘅單位就叫耀名殿，佢係香港第一個鋪咗變色光纖外牆嘅住宅。由於一梯一伙或者兩伙，所以即使有四座樓，單位亦都只得376個。
名門以前係虎豹別墅部份地段。虎豹別墅嚮2000年賣咗畀人之後，留返小部份舊別墅做保育。虎豹別墅係由胡文虎嘅繼承人將嗰幅地以一億港元賣畀長江實業，不過香港政府同長江實業協議，保留原有嘅虎豹別墅主樓同埋「虎塔」畀香港政府，日後重新開放畀市民。
李勞治喺巴黎第9區出世。佢老竇生於一個阿爾及利亞猶太裔家庭，而媽媽就後來亦改信猶太教。李勞治話，佢好細個時佢阿媽就帶佢去電影院躱避蓋世太保嘅追捕。佢爸爸畀咗佢人生第一個相機，佢就開始拍日常生活，後來又拍攝「勒芒大賽車」、環法單車賽。
亞歷山大·菲奧多羅域治·奇倫斯基係俄羅斯二月革命嘅領導人之一，俄羅斯共和國臨時政府嘅第二任總理。由於奇倫斯基內閣堅持繼續參加一戰，令到民眾不滿，令到臨時政府被列寧發動十月革命推翻徂，奇倫斯基被迫流亡海外，直到過身。
新疆棉花風波係指中國共青團因瑞典時裝集團H&M 2020年喺社交媒體度講咗喺新疆拘留營度強制勞役勞工去整呢啲嘢，而喺2021年3月重提呢件事引起嘅詏撬。而呢件事後中國官媒人民網同《環球時報》，就公開帶頭號召啲人去抵制返相關嘅廠商，主要針對多個參與BCI嘅國際時裝品牌。
響2020年9月22號，美國國會通過咗《防止強迫維吾爾勞動法》，BCI之後就有提議去抵制新疆棉花。2021年3月1號，BCI上海代表處微信公眾號發佈叫咗「關於新疆問題的重要申明」嘅文章，喺度申明明確指出，BCI中國專案團隊嚴格遵從BCI嘅審核原則，由2012年開始對新疆專案點所執行嘅歷年第二方可信度審核同第三方驗證，就話未發現一例有關強迫勞動嘅事，呢篇文被人認為係雙重標準。
響2021年3月24號朝早，中國共青團中央嘅官方賬戶係第一個開始喺新浪微博度發文批鬥，針對H&M喺2020年9月出過嘅一份聲明話唔會再用新疆棉花。嗰份聲明被認為係對維吾爾人嘅大清洗去表態，而喺中國大陸社交網絡上就被官媒同網民發起抵制行動。
響官方發動咗抵制浪潮嘅同一日，幾間電商平台包括淘寶、京東、拼多多等就突然全面將所有H&M嘅貨落晒架，百度地圖冇再顯示H&M喺上海嘅十幾間門店嘅位置。中國幾個Android應用程式商店將HM商城App落架。
中華人民共和國商務部新聞發言人高峰就話，新疆地區有強迫勞動呢件事係「子虛烏有」，「純白無瑕的新疆棉花不容任何勢力抹黑玷污」。中華人民共和國外交部發言人華春瑩喺例行記者會度話，有關新疆地區強迫勞動嘅指責係「個別反華勢力炮製的惡意謊言」，並表示中方反對「基於謠言和謊言對中國進行惡意攻擊，甚至損害中方的利益」，唔畀得外資企業「一邊吃着中國的飯，一邊砸着中國的碗」，回應記者提問嗰陣，華春瑩表示「這絶對不是什麼民族主義，而是樸素的愛國主義。
」中國消費者協會表示，呢個做法嚴重傷害中國消費者嘅感情，侵害消費者嘅合法權益。中華人民共和國人民解放軍就鬧H&M聲明係「無知、傲慢」。中國共青團喺微博發出聲譴責H&M「在刻意給新疆棉花找茬」，「一邊散播謠言、抵制新疆棉，一邊賺錢？
響2021年3月22號，中國駐英國大使館喺網站度回應話，喺新疆整嘅木棉花已經係機械化晒咁整，唔使出好多人力，所以唔認同強迫勞動呢個講法。而中國棉花協會表示，反對以美國行頭嘅西方各國對新疆紡織服裝供應鏈同佢相關產品實施任何限制，要敦促佢哋唔好再做唔啱嘅嘢、用行動支持新疆棉花。
響2021年3月24號，中國大陸網民發現Nike喺2021年前喺過佢嘅英文官網度出咗一篇叫「NIKE STATEMENT ON XINJIANG」嘅文。外界解讀做係Nike指控維吾爾族有種族滅絕呢件事。
而喺中國大陸網絡度，好多網民反對嗰份聲明，同埋有大量抵制嘅聲音。喺第二日，中國大陸藝人王一博、譚松韻所屬嘅經紀公司宣佈停止同Nike嘅所有合作。H&M集團喺3月24號出聲明話，佢哋一向秉持公開透明嘅原則管理佢哋嘅全球供應鏈，確保全球範圍入面嘅供應商遵守佢哋嘅可持續發展承諾，例如《經合組織負責任的商業行為準則》，並唔代表任何政治立場。
響2021年3月25號下晝，陳奕迅、彭于晏、楊冪、迪麗熱巴、易烊千璽、鄧倫、陳立農、王嘉爾、彭昱暢、Angelababy、宋妍霏、張鈞甯同趙露思等工作室喺官方微博出聲明話，宣佈唔同Adidas去合作，劉亦菲吧官方出微博話「經確認，劉亦菲女士與『Adidas』品牌已無合作關係」。
2022年之前嘅經營者喺香港中文大學校園長期經營，陪伴唔少喺香港中文大學讀書同工作嘅人。有部份人亦鍾意食佢哋獨特以碎冰忌廉作面層、配以檸檬雪芭同埋麥片嘅檸檬批，以及欣賞呢度嘅人情味，因而得到唔少香港人嘅留意。
宋國公子子朝，非常靚仔，來到䘙國做大夫，受姬元所寵。子朝私通姬元亞媽宣姜，又私通南子。南子亦中意子朝。然而，子朝同齊豹、北宮喜、褚師圃亂，趕咗姬元出衞國，而姬元又復返，子朝逃亡到晉國。然而南子掛住子朝而不樂，姬元又召子朝返來。
南子生咗仔，叫姬蒯聵。姬元照立佢為太子。姬蒯聵有次出使齊國，回程之過宋國，聽到有人唱「既定爾婁豬，盍歸吾艾豭？」婁豬指南子係豬乸淫亂，艾豭指子朝靚豬公。滿足咗豬乸，做乜唔還返靚豬公來。姬蒯聵聽到好嬲，想殺咗亞媽。
南子係好政治，成日見啲有才識嘅人。孔丘離開魯國，入咗衞國，當時已經好出名。南子想同佢見面，之不過南子淫亂個名太壞，孔丘唔敢見佢。有次孔丘真係去見南子，而無預先話畀子路聽。子路知道佢去見南子，好嬲。孔丘發誓佢乜都無做過。
清咸豐五年，怡和行行商伍紫垣接待一位外地客官，嗰個客官想試下啲廣東點心，咁啱得咁巧點心師傅唔響道，伍紫垣騰嗮雞嗰陣，婢女小鳳諗到條巧，將平日自己整嘅一種餅攞嚟招待客官，客官大人食過之後有讚無彈。事後，伍紫垣了解咗爾種餅嘅整法。
原嚟，婢女小鳳次次將伍家接待客人嗰時食剩嘅冷飯菜汁整埋佢，加啲梅菜同麵粉做餅，烘乾之後攞嚟食。但係，呢隻餅居然甘香酥脆、油潤可口。伍紫垣受到啟發，就等成珠樓嘅師傅按返噉做，起個名叫「小鳳餅」。後嚟成珠樓用雞仔圖案做嘜頭，所以有「雞仔餅」呢個名。
喺台灣嘅香港人或者港籍台灣人，係指居住喺台灣嘅香港人，其中包括前往台灣升學、就業、同台灣人結婚、以及移民台灣嘅香港人。呢啲喺台灣嘅香港人大部份係短期居留、有已經獲得暫住居留資格、都有部份已經取得國籍身份，從而成為中華民國國民，為台灣新住民嘅來源之一。
自1951年起，重視僑生嘅中華民國政府年年都較出數千幾蚊嘅教育經費，資助香港、澳門、新加坡、馬來西亞等地嘅海外華籍僑生到台灣升學，估計香港僑生迄今最低已經成有五萬人。1997年前，所有到台灣升學嘅香港僑生，都有優惠資格攞中華民國國民身份證，因而有投票權。
喺「中國因素」介入下，一落對唯中國是瞻嘅港府失望唔四、不滿香港生活質量與福利受雙非排擠影響嘅香港後生仔，喺面書上成立「Evacuation to Taiwan」專頁，積極了解台灣房市同人文嘢，號召香港後生人識台灣、移民台灣。
2013年同屋企人移民台南嘅古小姐表示自小已有親人移民台灣，常到台灣旅遊、禮物，完全冇生暴有。2009年高鐵爭議、2010年政改爭議、2011年曾蔭權豪宅風波、2012年反國教運動等均令佢同屋企人對香港前程覺得灰心而下定決心移民。
尤其2012年梁振英「爆冷」成為香港特首嘅成用畀佢覺得好事。佢話「感覺到政府嘅心情好似系越嚟越明顯有啲嘢要做，而佢哋嘅方向唔係咁好，都唔係為民設想，有啲政策！你會覺得有啲恐怖。…中國共產黨嘅政策！一直都係想愚民、想你聽話，唔好有反抗，文革到而家可能都係噉，只不過手法有唔同。
唔少過去從不投票嘅香港人到台灣追夢後，唔單止抵制服兵役，都親自投票選舉總統，直接共政治，尋找「當家作主」真民主。喺台北創業嘅黃先生認為，如果佢下一代，喺民主台灣成長，會有比較寬廣嘅思想空間。 「我嚟台灣系希望互相得益嘅，就係話我揾到個地方系值得我去花我生命喺呢個地方，系一個互相貢獻嘅地方。
中華國際中心係中國廣東省廣州市嘅其中一間高樓大廈，而呢間大廈喺越秀區嘅中山三路同較場西路交界嘅西南邊，裙樓係中華廣場。呢間大廈係由香港昌盛集團有限公司負責投資，廣州興盛房地產發展有限公司嚟負責開發嘅大廈。
白語係住喺中國雲南省嘅白族嘅語言。白語自稱白語子/Baip Ngvp Zix，呢個單語亦意味住白族，另外又叫民家話，因為白族又叫民家。講嘅人口約130萬人。佢係聲調語言，關於佢嘅系屬有得拗，佢係漢藏語系嘅語種，但究竟係漢語族定藏緬語族就好成問題。
語彙、發音嘅特徵同藏緬語族嘅彝語相似。白族嘅語言學者徐琳同趙衍蓀發現白語嘅元音有緊張音同弛緩音嘅對立現象，複合元音好少，無閉音節，呢啲發音特徵同彝語一樣。喺基本語彙，同彝語嘅共通語源嘅單詞唔少，所以可以認爲同彝語係同一組。
不過，鄭張尚芳指出話，佢嘅基本語彙同漢語共通嘅嘢亦多，同上古漢語嘅發音相合，出於呢啲理由，可以同漢語構成同一個語族，起名做「漢白語族」。喺白族人中，亦有張海秋等人認爲佢係屬漢語族嘅語言。不過，美國語言學者馬提索夫指摘話唔係，而係同彝、緬語支相近。
白語嘅基本語序係SVO型，同漢語一樣。其他嘅藏緬語族嘅語言，除咗泰國嘅克倫語受泰文影響變成咗SVO型以外，其餘都係SOV型，同白語唔同。不過，呢樣認爲係白語長期受漢語影響嘅結果，就算係而家都處於漢語語彙急速增加嘅狀況。
佢哋有好多中文借用語。三個方言間嘅溝通有啲難，不過南部方言同中部方言有一定程度嘅溝通可能。北部嘅碧江方言有五個塞音，分成清送氣、清不送氣、濁送氣，又有鼻化元音同口腔元音嘅區別，所以有豐富嘅音節，而聲調有六個。
白族嘅知識分子同唱歌嘅一部分藝人，仲用緊古傳嘅用漢字書寫白語嘅方法。嗰啲稱呼做古白字或方塊白字。佢同壯話嘅方塊文字同越南文嘅喃字嘅方法一樣，不過現存嘅最老資料係14世紀以後嘅。佢使用嘅字可以分爲下面4個種類，佢哋同日文嘅情況好似。
2016年3月，香港政府部門康樂及文化事務署幫劇團「糊塗戲班」印場刊時，唔畀呢間大學嘅校友、該劇團藝術行政主任兼執行監製羅淑燕喺自我介紹度寫全個校名，話「國立」呢個詞有問題唔畀用，跟住中共政府唔認國民政府嘅政治立場嚟自我審查。
豐隆保險有限公司係香港一間保險公司，1973年喺成立，前身係道亨保險，母公司喺馬來西亞。佢冇賣人壽，賣緊一般保險服務，包括旅遊保、工作假期保、家傭保、家務助理保、家居財物保、住院現金保、意外保、家居樓宇保。
小磯國昭係日本政治人兼陸軍軍人，軍階係從二位勲一等功二級陸軍大將。曾經先後出任關東軍參謀長、朝鮮軍司令官、朝鮮總督同拓務大臣，1944年接替因為戰爭失利而辭職嘅東條英機出任首相，由於佢未能夠同國民政府傾掂數，所以響一年後讓位畀鈴木貫太郎。
1938年畀人編入予備役，一年後隨即出任拓務大臣。1942年出任朝鮮總督，沿用返上一任總督南次郎嘅政策，大力推行內鮮一體教育，話「朝鮮人同日本人係同一個民族」，以呢個藉口去打壓朝鮮人嘅抗日行動。佢響朝鮮嘅成績都幾亮眼，仲畀人叫做「朝鮮虎」。
1944年，日本軍響東條英機嘅帶領下成日打輸仗，6月15號爆發嘅塞班島戰役入面更加死傷慘重，輸到底褲都冇埋，東條被迫辭職。臨走前，佢點名小磯國昭同米內光政做首相候選。響海軍同陸軍嘈完之後，決定由小磯出任首相，米內出任副首相兼海軍大臣。
國內事務方面，佢話要重視防衛，提出「一億總武裝」計畫。但無幾耐嘅東京大空襲，好多人因為「防空法」想去救人而死，令到日本國民開始意識到自己畀政府呃咗，唔再相信政府講嘅嘢。小磯內閣嘅公信力跌到好低，支持度亦大跌。
南投縣政府係中華民國台灣南投縣最高層級嘅地方行政機關，喺中華民國政府架構中，為縣自治嘅行政機關，同時負責執行中央機關委辦事項。南投縣嘅自治監督機關本為臺灣省政府，但臺灣省虛級化後，臺灣省政府嘅業務同功能被大幅縮減，南投縣嘅自治監督機關亦改為行政院各部會。
江湖大幫派大風堂當家之人趙簡被敵對勢力蜀中唐門殺死，佢個仔趙無忌決心為父報仇，期間遇到好多江湖奇人，方知天外有天。趙無忌忍辱負重，經過重重考驗，連身份樣貌都變埋，最終學成武功，深入唐家堡重地，但係結果出人意表。
拖板，又叫拖蘇，係電氣架生，方便駁長電綫，或分多幾個插蘇，畀幾件電器用。佢有一插頭，插去其他插蘇，有延長電綫，另一邊有塊板，上有一個幾個插蘇。綫同板可到拉綫，唔使固定，拖到去需要地方。唔使整牆身咁大工程。
校名係由美國長老會、加拿大長老會、紐西蘭長老會、英國倫敦會、美國公理會、美國同寅會、英國聖公會同埋英國循道會、中華基督教會廣東協會、中華聖公會華南教區、中華基督教循道公會華南教區呢11間公會一齊聯手搞時改出嚟。
1914年，美國長老會、加拿大長老會、紐西蘭長老會、英國倫敦會、美國公理會、美國同寅會、英國聖公會同埋英國循道會、中華基督教會廣東協會、中華聖公會華南教區、中華基督教循道公會華南教區呢11間公會先後加入而一齊開辦咗呢間學校，專門解決嗰時廣東地區太少基督徒基督教會傳導人士嘅問題，期間嗌過廣州基督教高等協和神導學校，位置喺西關寶盛沙地大街倫敦會嘅大樓開辦。
雖然學校喺1960年停辦，但1986年複辦。複辦無耐，主辦方為咗表示對神學院嘅歷史傳承同服務廣東教會嘅意思而改名做廣東協和神學院，期間凈得兩年制專科，位置喺東山區寺貝通津嘅基督教東山堂入面開辦，1992年改成三年制專科，1994年搬到荔灣區沙面嘅聖公會主教樓繼續辦。
寶達邨位於寶琳路同秀茂坪道交界，由13座公屋同寶達商場組成，喺2001年起落成。寶達邨現址本來係水泥廠，後尾香港房屋委員會要發展呢塊地。原本房委會叫佢做「寶琳路房屋發展」計劃，不過呢個名令人誤會條邨叫「寶琳路邨」，甚至將佢同寶林邨搞亂，以為呢個屋邨響將軍澳。
原本「寶琳路房屋發展」計劃分為寶達邨嘅7座公屋，同埋6座叫做「曉琳苑」嘅居屋。因為香港政府決定唔再賣居屋，所以曉琳苑屋無賣到出去，香港房屋委員會決定將曉琳苑6座樓，併埋入寶達邨做出租公屋，而且喺2003年起入埋伙。
360雲盤係奇虎公司屬下嘅網盤，2011年11月11號發佈。佢嘅功能係唔使U盤都可以儲存相、檔案、音樂、長短片、軟件、應用等好多種嘢。甚至幫每個用戶提供18G嘅免費初始容量空間，通過簡單任務同抽獎可以擴容到36G或更大。
軟件自從2015年8月11號被舉報有存鹹濕嘢後發佈聲明，話會同其它互聯網公司一齊積極打擊非法行為。但時隔一年又兩個月，喺2016年10月20號，雲盤發佈公告由於網盤冇辦法解決太多鹹濕嘢、侵權、及其它犯法內容而宣佈喺同年11月11號停止個人雲盤而轉型。
哈該書係集合耶和華藉先知哈該喺大利烏王第二年即係公元前520年發出簡短嘅信息而成。嗰時以色列喺流亡嘅地歸回耶路撒冷已經好幾年，不過聖殿仍然荒廢。呢卷書嘅信息催促民間領袖盡快重建聖殿，重強調耶和華應許使嗰啲更新而純潔嘅人民喺將來過繁榮安定嘅生活。
1950年代，單田芳阿爸蒙冤入獄，阿媽同阿爸離婚。1953年考入東北大學，之後因身體同家庭原因放棄學業從事評書藝術，跟老師李慶海。1955年，單田芳入咗鞍山曲藝團，得到西河大鼓名家趙玉峰同埋評書名家楊田榮嘅指點。
杜詩雖在外地做官，但仍留意朝廷大事，經常上奏。佢做咗七年官，政務做得好。建武十四年，佢因為派咗個食客為細佬報仇，俾召去調查，期間病死。杜詩屋企窮，財產唔多，死後冇錢買地落葬。詔令在郡中嘅官邸治喪，並賜咗一千匹絹同佢辦喪事。
趙嘅老公伍國慶係現任加州眾議院議員。而佢嘅遠房堂嫂係加州共和黨人趙譚美生，而家係蒙特利公園市市長。外甥廖梓源曾任美國海軍陸戰隊准下士，喺阿富汗服役期間站崗時瞓著覺，俾同袍肢體虐打達3個半鐘，不堪羞辱而喺2011年4月3號持槍自殺身亡。
高守一，遼寧新民人，1950年喺中國醫科大學畢業。微生物學同傳染病防治專家，中國霍亂防治嘅奠基者同開拓人，被稱做「中國霍亂防治第一人」。1995年當選中國工程院院士。做過中國疾病預防控制中心傳染病預防控制所研究員、博士生導師、所長。
6月13號，穆薩維嘅支持者走上德黑蘭街頭，有示威者向揮舞警棍嘅警察碇石仔，同抗議引起示威嘅總統選舉結果。警方就向示威者發射催淚彈。報道話響某啲地方爆發嘅暴力活動，規模係十年前學生暴動以來前所未見。有至少十個改革派陣營領袖被捕，佢哋都曾經支持響總統選舉輸咗嘅前總理穆薩維。
損益表總結一間企業或機構喺特定會計期間點樣通過營運同非營運活動產生收入同支出，等讀者可以透過損益表嚟瞭解同評估嗰間企業或機構嘅財務業績。損益表重會顯示喺特定會計期間發生嘅淨利潤或虧損，等讀者可以好快咁知道嗰間企業或機構嘅盈虧狀況。
1889年11月15號佢同弗洛里亞諾披梭托參與巴西共和政變，推翻佩德羅二世帝制，成立巴西第一共和國，任臨時政府總統。1890年1月15號為大元帥。1891年2月25號當選為正式總統，成為共和國首任總統。
佢主張集權，傾向獨裁主義，反對議會限制同監督佢嘅權力，並利用職權行私營利。同年11月3號，違反憲法規定解散議會，宣布戒嚴，激起群眾不滿，鐵路工人舉行罷工、陸海軍出現騷動。1891年11月23號被迫辭職。
拿鐵斯掛靴之後，受到前球會隊友大衛鍾斯嘅邀請，曾經短暫效力過一支非聯賽球隊Eastleigh F.C，除此之外，佢亦有參與一啲沙灘足球比賽、擔任母會修咸頓嘅足球大使等。而由2005年開始，拿鐵斯每個禮拜為英國天空電視嘅足球節目Soccer Saturday擔任專業評述員。
油潑扯麵，陝西當地嗌「麵」，係陝西關中地區流行嘅傳統風味麵食，屬扯麵，通過搓、抻、捹、扯呢啲步驟嚟整，麵又闊又厚，似「褲頭帶」，口感勁，食之前放各種「臊」或「辣嘢」而令味道又辣又香。佢喺關中十大怪有「扯麵像褲頭帶」嘅稱呼。
關於「」字嘅讀音點嚟講法好多，民間有七種講法，大多數都同擬聲有啦掕，其中五種都係整麵嗰陣會「BiángBiang」聲噉響而有呢個名，亦有啲話喺古代洗衫時用棍搏衫時出嘅聲，或者由古文獻成日出現嘅「餅」字轉成兒化音而嚟。
所以，圖符入面可能隱含「留戀大明，一馬當先」噉嘅意思。喺傳播過程入面，可能慢慢發生變化，最終演化成當地民間字符，傳播越遠，字型變化亦都可能越大。可以睇得出，四川盆地嘅「」同「」兩字省略咗「辶」，而陝西嘅「」字加咗「穴」字頭。
得意嘅係呢個字流傳到潮州話地區嗰陣，畀當地民眾覺得同「戀愛」個「戀」字同義，不過讀音唔同，喺江夏懋亭氏編著嘅《彙集雅俗通十五音全本》中，收入潮州話「雞」部、「時」母、陰入調，讀音爲「soih4」，同當地話「𩐅椅腳」、「𩐅齒縫」個「𩐅」字同音。
對比四川盆地一帶嘅「zuí」字同埋洪幫開香堂嘅圖符，呢個「soih4」字亦都相當似，淨係多咗「日」同「干」兩嚿嘢。若果洪幫圖符入面嘅「月」係「明朝」個「明」字嘅省寫，「soih4」嘅寫法就係「日」同「月」齊現。
2008年，TCA同埋日方認爲呢個提案嘅字「字形模糊」，應該要釐清。2009年，呢個字轉移到中日韓統一表意文字擴展區E提案後，山本知指出佢缺少咗「心部件」呢個問題，最終呢個字嘅提案畀人移除咗。喺「急用漢字」區嘅收錄討論度，與會者亦都傾過呢個字，最終日方同韓方代表認爲佢唔算急用，只可以移去審議擴展區G收錄字嘅WS 2015中。
作為陝西麵食嘅代表之一，加上獨一無二嘅讀音同埋字型，麵有住豐富又獨特嘅民俗文化。 2009年10月，西安市非物質文化遺產保護中心喺麵故鄉嘅戶縣康王村組織咗麵「老碗會」，當地村民希望將呢款麵嘅製作技藝申報非物質文化遺產，咁樣一嚟仲可以打造專營麵嘅餐飲旅遊村。
條路喺1999年之前係2車道嘅沙路兼掘頭路。1990年代尾由於越嚟越多人住沙涌一帶，令當地交通打嗮蛇餅。後嚟廣州市人民政府話起機場高速，順便連呢條馬路整闊咗兼延長。最後喺2004年變成而家嘅雙向四車道，重延長到機場路一帶。
佢本身係第二代三菱Fuso F系列重型貨車，喺1986、1989同埋1993年作過小改款。1996年後繼車款三菱Fuso Super Great推出之後，日本本土改為淨係賣工地用車。The Great喺2001年停產。
個名出自蘇格蘭探險家大衛·利雲斯頓。1855年11月16號，大衛利雲斯頓從歐洲嚟到非洲東南邊嘅津巴布韋玩，嚟到贊比西河中游個島時發現咗個瀑布，最後夾硬將維多利亞女王個名安上去。贊比亞喺1964年建政後，當地人幫佢改咗個莫西奧圖尼亞個名形容佢似「行雷咁大聲嘅煙霧」。
《神探高倫布》係香港無綫電視嘅民初電視劇，由黎耀祥同唐詩詠主演。劇本編審葉廣蔭，監製李添勝。本劇係2012無綫節目巡禮劇集之一。主角最初設定改編自人氣美劇《哥倫布探長Columbo》，但劇情唔同，唔係翻拍，只係致敬。
《羅密歐與祝英台》係香港無綫電視製作嘅時裝電視劇，由陳茵媺同陳豪領銜主演，並由周嘉洛、游嘉欣、江美儀、蔣祖曼、鄭子誠、吳子冲、鄺潔楹同徐榮聯合演出，監製陳維冠。套劇以東方嘅《梁山伯與祝英台》同西方嘅《羅密歐與朱麗葉》兩個愛情故仔做藍本重新創作嘅架空背景愛情劇。
後嚟廣州市政府收到中國國家外經貿部話要將流花展館搬走，佢哋就重新揀咗個地方嚟起，就喺琶洲嗰邊。而市政府噉揀呢度就係因為要開發琶洲島，嚟發展成以會展博覽、國際商務、資訊交流、高新技術研發同旅遊服務嘅主題，而有埋高品質居住生活功能嘅RBD型、生態型嘅新城市中心。
喺市政府揀咗地方，重調查話起琶洲會展嘅嘢之後，就喺1998年，佢哋辦咗建設用地規劃許可證，甚至喺1999年準備嚟負責設計。而工程方面，喺2001年4月6號正式開始逳手起，一直到2002年12月28號起好，嗰時先至起好嗮一期工程。
喺2003年之前，嗰時嘅廣交會冚唪唥都喺流花展館嗰邊搞展覽同埋出入口貿易。不過從2003年嘅第94屆廣交會開始，由於琶洲展館嘅落成，有部分展覽正式搬咗去而家嘅琶洲展館入面。而舊時嘅流花展館辦展覽，就一直到2008年2月底先至結束。